《步虚拟词赠紫阳萧炼师》
元代·刘崧

璿宫霁景澄，彤墀绿云上。星联黄姑渚，露下仙人掌。

金文乍葳蕤，羽翿亦森爽。翠林闪霞光，丹壑流清响。

□观群动根，大化何漭漭。飞步凌紫清，玄幽契遐想。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。